

PROJEKTS uz 09.05.2024.

vēlamais datums izskatīšanai: Finanšu komitejā 22.05.2024.

domē: 30.05.2024.

sagatavotājs: Ilona Gotharde

ziņotājs: Ilona Gotharde

 LĒMUMS

Ādažos, Ādažu novadā

2024.gada 30.maijā **Nr.**«DOKREGNUMURS»

**Par atļauju Dz. Vīksnei savienot amatu**

Ādažu novada pašvaldības dome izskatīja pašvaldības Centrālās pārvaldes Ādažu novada dzimtsarakstu nodaļas (turpmāk – Nodaļa) vadītājas vietnieces Dzintras Vīksnes 2024. gada 8. maija iesniegumu (reģ. Nr. ĀNP/1-21-2/24/57), ar lūgumu atļaut savienot Dzimtsarakstu nodaļas vadītāja vietnieces amatu ar 2024. gada Eiropas parlamenta vēlēšanu iecirkņa Nr. 970 sekretāra amatu, un konstatēja:

1. ar domes 2021. gada 22. decembra lēmumu Nr. 278 “[Par Dz.Vīksnes iecelšanu Ādažu novada dzimtsarakstu nodaļas vadītāja vietnieka amatā](https://dvs-adazi.namejs.lv/Documents/Update/1157585)”, Dz.Vīksne ar 2022. gada 1. janvāri tika iecelta Dzimtsarakstu nodaļas vadītāja vietnieka amatā;
2. Ādažu novada pašvaldības 2021. gada 16. decembra reglamenta Nr. 1 “Ādažu novada dzimtsarakstu nodaļas reglaments” 33. punkts noteic, ka Dzimtsarakstu nodaļas amata vietas, skaitu, slodzes, atlīdzību un sociālas garantijas nosaka dome. Savukārt, 34. punktā noteikts, kaNodaļas darbu vada Nodaļas vadītājs, kuram ir vietnieks. Vietnieks aizvieto nodaļas vadītāju tā prombūtnes laikā. Abas minētās amatpersonas ieceļ amatā un atbrīvo dome;
3. Nodaļas vadītāja vietnieka amats ir valsts amatpersonas amats likuma “Par interešu konflikta novēršanu valsts amatpersonu darbībā” (turpmāk – Likums) 4. panta otrās daļas izpratnē, t.i., par valsts amatpersonām uzskatāmas arī personas, kurām, pildot amata pienākumus publiskas personas institūcijās, saskaņā ar normatīvajiem aktiem ir tiesības izdot administratīvos aktus, veikt uzraudzības, kontroles, izmeklēšanas vai sodīšanas funkcijas attiecībā uz personām, kas neatrodas to tiešā vai netiešā pakļautībā, kā arī pieņemt vai sagatavot lēmumus par publiskas personas mantas iegūšanu, tās nodošanu citu personu īpašumā, lietošanā vai valdījumā, atsavināšanu citām personām vai apgrūtināšanu ar lietu vai saistību tiesībām, kā arī finanšu līdzekļu sadalīšanu.
4. Saskaņā ar Likuma 1. panta pirmo punktu termins „amats” nozīmē arī darbu vai dienestu noteiktu pilnvaru ietvaros valsts vai pašvaldības iestādē, sabiedriskajā, politiskajā vai reliģiskajā organizācijā, kā arī komercsabiedrībā.
5. Saskaņā ar Likuma 6. panta pirmo daļu, valsts amatpersonai ir atļauts savienot valsts amatpersonas amatu ar citu amatu, ja ārējos normatīvajos aktos nav paredzēti valsts amatpersonas amata savienošanas ierobežojumi, savukārt minētā panta otrā daļa noteic, ja Likumā nav noteikti stingrāki ierobežojumi, valsts amatpersonai, ievērojot šā likuma [7.](https://likumi.lv/ta/id/61913#p7) panta otrajā, trešajā, ceturtajā, piektajā un sestajā daļā noteiktos speciālos amatu savienošanas ierobežojumus, ir atļauts savienot valsts amatpersonas amatu ne vairāk kā ar diviem citiem algotiem vai citādi atlīdzinātiem valsts amatpersonas amatiem vai amatiem citās publiskas personas institūcijās. Šajā daļā minētā amatu savienošana pieļaujama, ja tā nerada interešu konfliktu, nav pretrunā ar valsts amatpersonai saistošām ētikas normām un nekaitē valsts amatpersonas tiešo pienākumu pildīšanai.
6. Likuma 7. panta sestajā daļā noteikts, ka 4. panta otrajā daļā minētā amatpersona, kurai šajā pantā vai citā likumā nav noteikti īpaši amata savienošanas nosacījumi, papildus šā likuma 6. panta ceturtajā daļā noteiktajam var savienot valsts amatpersonas amatu tikai ar amatu arodbiedrībā, kā arī citu amatu, uzņēmuma līguma, pilnvarojuma izpildi vai saimniecisko darbību individuālā komersanta statusā vai reģistrējoties Valsts ieņēmumu dienestā kā saimnieciskās darbības veicējam saskaņā ar likumu "Par iedzīvotāju ienākuma nodokli", ja šī savienošana nerada interešu konfliktu un ir saņemta attiecīgās publiskas personas iestādes vadītāja vai viņa pilnvarotas personas rakstveida atļauja.
7. Dome ir iecēlusi Dz.Vīksnu Nodaļas vadītāja vietnieka amatā, līdz ar to atzīstams, ka dome ir institūcija, kas ir kompetenta sniegt atļauju Dz.Vīksnei savienot amatus.
8. Saskaņā ar Likuma 8.1panta piekto daļu valsts amatpersonai (institūcijai), saņemot lūgumu atļaut valsts amatpersonas amatu savienot ar citu amatu, ir pienākums izvērtēt, vai amatu savienošana neradīs interešu konfliktu, nebūs pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai. Likuma 1. panta 5. punktā noteikts, ka interešu konflikts ir situācija, kurā valsts amatpersonai, pildot valsts amatpersonas pienākumus, jāpieņem lēmums vai jāpiedalās lēmuma pieņemšanā, vai jāveic citas ar valsts amatpersonas statusu saistītas darbības, kas ietekmē vai var ietekmēt šīs valsts amatpersonas, tās radinieku vai darījumu partneru personiskās vai mantiskās intereses.
9. Izvērtējot Dz.Vīksnes kā Nodaļas vadītāja vietnieces amata pienākumus un kompetenci kopsakarā ar Eiropas Parlamenta vēlēšanu likumā un 29.02.2024. instrukcijā Nr. 1 “Eiropas Parlamenta vēlēšanu iecirkņa komisijas darbības instrukcija” noteiktās vēlēšanu iecirkņa komisijas funkcijas un kompetenci, secināms, ka šo amatu savienošana ar vēlēšanu iecirkņa Nr. 970 sekretāra amatu 2024. gada Eiropas parlamenta vēlēšanu laikā pati par sevi interešu konfliktu nerada, kā arī nav pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai. Arīdzan iesniegumā Dz.Vīksne apliecina, ka norādīto amatu savienošana neradīs interešu konfliktu, nebūs pretrunā ar amatpersonai saistošām ētikas normām un nekaitēs tiešo amata pienākumu pildīšanai.

Tādējādi secināms, ka nepastāv tiesiski šķēršļi amatu savienošanai. Turklāt atbilstoši Likuma regulējumam, valsts amatpersona pati ir atbildīga par interešu konflikta nepieļaušanu. Tāpēc, neraugoties uz kompetentās institūcijas doto atļauju savienot amatus, Dz.Vīksnei ir pienākums jebkurā brīdī izvērtēt interešu konflikta iespējamību, ja, pildot pašvaldības komisiju locekļa amatus 2024. gada Eiropas Parlamenta vēlēšanu laikā pastāv iespēja, ka viņš var nonākt interešu konflikta situācijā.

Pamatojoties uz likuma “Par interešu konflikta novēršanu valsts amatpersonu darbībā” 4. panta otro daļu, 6. panta pirmo un otro daļu, 7. panta sesto daļu, 8.1 panta piekto un septīto daļu, Pašvaldību likuma 10. panta pirmās daļas 21. punktu, kā arī Finanšu komitejas 2024. gada 22. maija atzinumu, Ādažu novada pašvaldības dome

**NOLEMJ:**

Atļaut Dzintrai VĪKSNEI savienot Dzimtsarakstu nodaļas vadītāja vietnieces amatu ar vēlēšanu iecirkņa Nr. 970 komisijas locekļa amatu 2024. gada Eiropas Parlamenta vēlēšanu laikā.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Dz.Vīksne, N.Krasnova, PN - @

I.Gotharde, 22032341